ઝવેરીઓ પણ એવુ માને છે કે ગત વર્ષની સરખામણીએ આ વર્ષે સોનાનુ વેચાણ વધુ રહેશે. અલબત રૂપિયાની નબળાઈને કારણે સોનાના ઉંચા ભાવથી કદાચ લોકો-ગ્રાહકો ખચકાટ અનુભવી શકે છે. સોનાનો ભાવ 33000 કે 34000 થાય તો ડીમાંડને અસર થવાનું જોખમ છે. શેરબજારની ઉથલપાથલને કારણે લોકો-ઈન્વેસ્ટરો સોના જેવા સુરક્ષિત રોકાણ તરફ વળી શકે છે. ચાલુ વર્ષે સોનામાં અત્યાર સુધીમાં 8 ટકા જેવુ રીટર્ન મળ્યું છે. શેરબજારમાં રીટર્ન ઘણુ ઉંચુ હતું. પરંતુ હવે મોટાભાગનું ધોવાઈ ગયું છે. ઈન્ડેકસના આધારે પોઝીટીવ રીટર્ન ગણાતુ હોવા છતાં વ્યક્તિગત શેરોમાં તો લોકોના નાણાં ડુબ્યા છે.